b'\n_START_ARTICLE_\n\xc5\xbdinia apie lenk\xc5\xb3 vain\xc4\x85 su Maskoliais\n_START_PARAGRAPH_\n\xc5\xbdinia apie lenk\xc5\xb3 vain\xc4\x85 su Maskoliais (\xc5\xbdine apej Lenku waina su Maskolejs, lenk. Wiadomo\xc5\x9bci o naszej wojnie z Moskalami)\xc2\xa0\xe2\x80\x93 1863\xe2\x80\x931864\xc2\xa0m. sukilimo Lietuvoje ir Lenkijoje vadovyb\xc4\x97s laikra\xc5\xa1tis, leistas 1864\xc2\xa0m. vasario 1 d.\xc2\xa0\xe2\x80\x93 kovo 1 d. Augustavo gubernijoje lietuvi\xc5\xb3 ir lenk\xc5\xb3 kalba.\n_START_SECTION_\nIstorija\n_START_PARAGRAPH_\nLaikra\xc5\xa1tis informavo apie sukilimo eig\xc4\x85 Lenkijos karalyst\xc4\x97je ir Kauno gubernijoje, ragino Augustavo gubernijos valstie\xc4\x8dius dalyvauti sukilime. Propagavo Lietuvos ir Lenkijos konfederacijos id\xc4\x97j\xc4\x85._NEWLINE_Lietuvi\xc5\xb3 kalba leidin\xc4\xaf pareng\xc4\x97 ir redagavo Mikalojus Akelaitis, lenk\xc5\xb3 kalba\xc2\xa0\xe2\x80\x93 Bronislavas Radzi\xc5\xa1evskis._NEWLINE_Manoma, kad laikra\xc5\xa1tis buvo spausdinamas \xc4\xaesrutyje. I\xc5\xa1\xc4\x97jo 2 numeriai. J\xc5\xb3 originalai buvo saugomi Lvovo 1863\xc2\xa0m. met\xc5\xb3 muziejuje, v\xc4\x97liau dingo. I\xc5\xa1likusio Nr. 1 fotokopij\xc4\x85 1925\xc2\xa0m. Augustinas Janulaitis paskelb\xc4\x97 \xc5\xbeurnalo \xe2\x80\x9eKaro archyvas\xe2\x80\x9c t.1., 232 psl.'